Komission direktiivi 91/410/ETY, annettu 22 päivänä heinäkuuta 1991, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen neljännentoista kerran



Virallinen lehti nro L 228 , 17/08/1991 s. 0067 - 0068

Suomenk. erityispainos Alue 13 Nide 20 s. 0234

Ruotsink. erityispainos Alue 13 Nide 20 s. 0234



KOMISSION DIREKTIIVI, annettu 22 päivänä heinäkuuta 1991, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen neljännentoista kerran (91/410/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(1), sellaisena kuin se on viimeksi muutettuna direktiivillä 79/831/ETY(2), ja erityisesti sen 19 artiklan, sekä katsoo, että direktiivin 67/548/ETY 15 artiklan 2 kohdan mukaan astiat, jotka sisältävät tiettyjä kotitalouskäyttöön tarkoitettuja vaarallisia aineita, on varustettava lapsiturvallisella sulkimella ja/tai näkövammaisille tarkoitetulla vaaratunnuksella, neuvoston direktiivin 88/379/ETY(3) 6 artiklan 2 kohdan mukaan astiat, jotka sisältävät tiettyjä yleisölle tarjottavia tai myytäviä vaarallisia valmisteita, on varustettava lapsiturvallisella sulkimella ja/tai näkövammaisille tarkoitetulla vaaratunnuksella, kaikkia lapsille riittävän turvallisia, erityisesti kansainvälisillä standardeilla määriteltyjä pakkausmuotoja voidaan pitää lapsiturvallisin sulkimin varustettuina pakkauksina, näihin säännöksiin liittyvät tekniset eritelmät esitetään direktiivin 67/548/ETY liitteessä IX olevassa A ja B osassa; direktiivin 79/831/ETY 19 artiklassa säädetään, että liitteeseen IX tarvittavat muutokset antaa mukauttamista tekniikan kehitykseen käsittelevä komitea, ja tämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 67/548/ETY liitteen IX teksti tämän direktiivin liitteen tekstillä. 2 artikla 1 Jäsenvaltioiden on 1 päivään elokuuta 1992 mennessä annettava ja julkaistava tämän direktiivin noudattamisen edellyttämät säännökset ja ilmoitettava tästä komissiolle viipymättä. Jäsenvaltioiden on sovellettava näitä säännöksiä viimeistään 1 päivästä marraskuuta 1992. 2 Näissä jäsenvaltioiden antamissa säädöksissä on viitattava tähän direktiiviin, tai niitä virallisesti julkaistaessa, niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä heinäkuuta 1991. Komission puolesta Martin BANGEMANN Varapuheenjohtaja (1) EYVL N:o L 196, 16.8.1967, s. 1 (2) EYVL N:o L 269, 15.10.1979, s. 10 (3) EYVL N:o L 187, 16.7.1988, s. 14 LIITE Korvataan liitteen IX teksti seuraavalla tekstillä. "LIITE IX A OSA Lapsiturvallisia sulkimia koskevat määräykset 1 Uudelleen suljettavat pakkaukset Uudelleen suljettavien pakkausten lapsiturvallisten sulkimien on oltava Kansainvälisen standardisointijärjestön (ISO) "Lapsiturvalliset pakkaukset suljettavien pakkausten vaatimukset ja testaus" -nimisen ISO 8317 standardin (painos 1 päivänä heinäkuuta 1989) mukaisia. 2 Pakkaukset, joita ei voi sulkea uudelleen (muistutus) 3 Huomautuksia 1 Vain laboratorioilla, jotka ovat osoittaneet noudattavansa Euroopan standardisarjaa EN 45000, on oikeus varmentaa edellä mainitun standardin mukaisuus. 2 Erityistapaukset Jos näyttää ilmeiseltä, että pakkaus on riittävän turvallinen lapsille, koska lapset eivät pääse sen sisältöön käsiksi ilman työkaluja, testiä ei tarvitse suorittaa. Kaikissa muissa tapauksissa ja kun on riittävät perusteet epäillä käytetyn sulkimen lapsiturvallisuutta, kansalliset viranomaiset voivat vaatia tuotteen markkinoille saattamisesta vastaavaa henkilöä toimittamaan tyyppitestauslaboratorion antaman edellä 1 kohdassa määriteltyä tyyppiä koskevan todistuksen siitä, että - käytetyn sulkimen tyyppi on sellainen, että sitä ei tarvitse testata yllä mainitun ISO-standardin mukaisesti, tai - kyseinen suljin on testattu edellä mainitun ISO-standardin mukaisesti, ja se on asetettujen vaatimusten mukainen. B OSA Näkövammaisille tarkoitettuja vaaratunnuksia koskevat määräykset Näkövammaisille tarkoitettujen vaaratunnusten teknisten vaatimusten on oltava näkövammaisille tarkoitettuja vaaratunnuksia koskevan standardin EN 272 (painos 20 päivänä elokuuta 1989) mukaisia."